open-index/open-wikipedia-markdown huggingface dataset:
ไดคลอโรมีเทน

**ไดคลอโรมีเทน** หรือ **เมทิลีนคลอไรด์** () คือ สารประกอบชนิดหนึ่ง มีสูตรเป็น CH2Cl2 เป็นของเหลวไม่มีสี ระเหยได้ง่าย มีกลิ่นหอม มักใช้เป็นตัวทำละลาย เนื่องจากเป็นที่รู้กันว่าเป็นสารประกอบคลอโรคาร์บอนที่มีอันตรายน้อยที่สุดชนิดหนึ่ง

การเตรียมไดคลอโรมีเทนสามารถทำได้เป็นครั้งแรกเมื่อปี 1840 โดยนักเคมีชาวฝรั่งเศสชื่อว่า อองรี วิกเตอร์ เรโญลต์ (Henri Victor Regnault) โดยแยกไดคลอโรมีเทนออกจากของผสมของคลอโรมีเทนกับคลอรีนระหว่างที่ถูกแสงอาทิตย์

## ปฏิกิริยาและผลิตภัณฑ์

ในทางอุตสาหกรรม ไดคลอโรมีเทนถูกผลิตขึ้นจากปฏิกิริยาระหว่างเมทิลคลอไรด์ หรือมีเทน กับแก๊สคลอรีน ที่อุณหภูมิ 400-500 °C ที่อุณหภูมิในช่วงนี้ ทั้งมีเทนและเมทิลคลอไรด์จะผ่านปฏิกิริยาที่ทำให้เกิดผลิตภัณฑ์ที่มีคลอรีนขึ้น

CH<sub>4</sub> + Cl<sub>2</sub> → CH<sub>3</sub>Cl + HCl

CH3Cl + Cl2 → **CH<sub>2</sub>Cl<sub>2</sub>** + HCl 

**CH<sub>2</sub>Cl<sub>2</sub>** + Cl2 → CHCl<sub>3</sub> + HCl 

CHCl3 + Cl2 → CCl<sub>4</sub> + HCl

ผลิตภัณฑ์ที่ได้จากกระบวนการเหล่านี้ ได้แก่ เมทิลคลอไรด์ ไดคลอโรมีเทน คลอโรฟอร์ม และคาร์บอนเตตระคลอไรด์ สารประกอบเหล่านี้จะถูกแยกโดยการกลั่น

## การนำไปใช้ประโยชน์

เนื่องจากไดคลอโรมีเทนระเหยได้ง่าย และสามารถละลายสารประกอบอินทรีย์ได้หลายชนิด จึงเป็นตัวทำละลายที่มีประโยชน์มากในหลาย ๆ กระบวนการทางเคมี โดยทั่วไปมักใช้สำหรับล้างสีออกจากภาพวาด ในทางอุตสาหกรรมอาหาร จะใช้ในการสกัดคาเฟอีนจากกาแฟ และใช้ผลิตสารปรุงแต่งกลิ่นหรือรส หรือล้างคราบนำ้มัน

## สภาพความเป็นพิษ

แม้ว่าไดคลอโรมีเทนจะเป็นสารคลอโรไฮโดรคาร์บอนที่มีความเป็นพิษน้อยที่สุด แต่เนื่องจากมีสมบัติระเหยได้ง่าย จึงเกิดอันตรายจากการสูดดมได้ เมื่อร่างกายเผาผลาญไดคลอโรมีเทน จะได้แก๊สคาร์บอนมอนอกไซด์ซึ่งเป็นแก๊สพิษ และเมื่อไดคลอโรมีเทนสัมผัสกับผิวหนัง จะทำละลายไขมันบางส่วนบนผิวหนัง ทำให้เกิดการระคายเคืองหรือแห้งแตก

ไดคลอโรมีเทนยังถือได้ว่าเป็นสารก่อมะเร็ง เนื่องจากผลการทดลองในห้องปฏิบัติการพบว่ามีส่วนทำให้เกิดมะเร็งที่ปอด ตับ และตับอ่อนในสัตว์ และยังมีส่วนทำให้เกิดความผิดปกติทางพันธุกรรม และเป็นพิษต่อทารกหรือตัวอ่อนในครรภ์

ในหลาย ๆ ประเทศ ผลิตภัณฑ์ที่มีไดคลอโรมีเทนเป็นส่วนประกอบต้องมีข้อความเตือนถึงอันตรายต่อสุขภาพ

## อ้างอิง

## แหล่งข้อมูลอื่น

* 
* 
* National Pollutant Inventory – Dichloromethane Fact Sheet
* Dichloromethane at National Toxicology Program
* IARC Summaries & Evaluations Vol. 71 (1999)
* Canadian Environmental Protection Act Priority Substances List Assessment Report
*Organic Compounds Database
*Sustainable uses and Industry recommendations

หมวดหมู่:ออร์กาโนคลอไรด์
หมวดหมู่:ตัวทำละลาย
ลำไส้เล็ก

**ลำไส้เล็ก** เป็นอวัยวะซึ่งมีหน้าที่ย่อยอาหารประเภทคาร์โบไฮเดรต โปรตีน และไขมัน โดยวิลไล (มีหน้าที่เพิ่มพื้นที่ในการย่อยอาหารในลำไส้เล็ก) เอนไซม์ย่อยในลำไส้เล็กนั้นมาจากลำไส้เล็กหลั่งเองส่วนหนึ่งและตับอ่อนหลั่งส่วนหนึ่ง อาหารที่ย่อยแล้วบางส่วนและที่ยังไม่ถูกย่อยจะเคลื่อนที่ผ่านกล้ามเนื้อหูรูดระหว่างกระเพาะอาหารกับลำไส้เล็ก

## โครงสร้าง
ความยาวโดยเฉลี่ยของลำไส้เล็กในผู้ชายอยู่ที่  และ  ในผู้หญิง

ลำไส้เล็กสามารถแบ่งออกได้เป็น 3 ส่วน ส่วนแรกคือ ลำไส้เล็กส่วนต้น เป็นส่วนที่สั้นที่สั้นสุด ยาวประมาณ 20–25 เซนติเมตร มีรูปร่างคล้ายตัว C ต่อมาจากกระเพาะอาหาร โดยลำไส้เล็กส่วนต้นเป็นส่วนที่มีรูเปิดร่วมจากตับอ่อนและตับ, มีต่อมสร้างน้ำย่อย, ต่อมสร้างเมือก และมีการย่อยอาหารมากที่สุด ส่วนลำไส้อีกสองส่วนที่เหลือคือ ลำไส้เล็กส่วนกลางและลำไส้เล็กส่วนปลาย

## อ้างอิง

หมวดหมู่:อวัยวะ
หมวดหมู่:ระบบทางเดินอาหาร
หมวดหมู่:ท้อง
ซน เย-จิน

**ซน เย-จิน** (; เกิด 11 มกราคม ค.ศ. 1982) เป็นนักแสดงชาวเกาหลีใต้ เธอมีชื่อเสียงจากซีรีส์เรื่อง *[[คนแรกของหัวใจ คนสุดท้ายของชีวิต]]* (2003), *[[อุ่นไอรัก หัวใจดวงเดิม]]* (2003), *[[ผมจะเป็นความทรงจำให้คุณเอง..ที่รัก]]* (2004) ที่ประสบความสำเร็จในด้านรายได้ และ *[[ลิขิตพิศวาส]]* (2005) ซึ่งเป็นภาพยนตร์เรื่องแรกของเธอทำให้เธอได้รับฉายา "รักแรกของชาติ" ในเกาหลี ตั้งแต่นั้นเป็นต้นมา เธอได้รับรางวัลการแสดงมากมายและได้แสดงในภาพยนตร์ที่มีชื่อเสียงหลายเรื่อง เช่น *[[เพราะรักนี้มิอาจลืม]]* (2006), *[[เมียเขาหรือเราชู้]]* (2008), *[[รักไม่เก๊ จัดเต็มหัวใจ]]* (2010), *[[เดอะ ไพเรทส์]]* (2014), ภาพยนตร์ปี 2016 เรื่อง *[[15 วัน เกมอำมหิต]]*, *[[ท็อกฮเย ความหวังสุดท้ายของโชซอน]]*, *[[สื่อในสายฝน]]* (2018) และ *[[ปักหมุดรักฉุกเฉิน]]* (2019)

เธอถูกรวมอยู่ใน Forbes Korea Power Celebrity 40 เป็นเวลาสามปีติดต่อกันตั้งแต่ 2019-21

## ประวัติ
**ซน เย-จิน** (เกิด 11 มกราคม พ.ศ. 2525) เป็นนักแสดงชาวเกาหลีใต้  ในปี พ.ศ. 2543 ซอนเยจินให้เสียงเป็นจองมินในภาพยนตร์เรื่อง Secret Tears ของปาร์ก – ฮยอง จากนั้น ในปี พ.ศ. 2544 ก็รับบทแสดงนำในละครโทรทัศน์ เรื่อง Delicious Proposal , Sun-hee and Jin-hee, ปีต่อมาเธอก็ยังมีผลงานอย่างต่อเนื่องกับภาพยนตร์ย้อนยุคเรื่อง Chi-hwa-seon และ Lovers 'Concerto รวมไปถึงละคร Great Ambition. ในปี พ.ศ. 2546 เธอก็มารับบทนำในภาพยนตร์ที่สร้างชื่อให้เธออย่างมากและยังทำให้เธอได้รับฉายาว่า “รักแรกแห่งชาติ” มาครองด้วยจากเรื่อง The Classic หลังจากนั้น ซนเยจินก็ยังคงมีผลงานการแสดงต่อเนื่อง  ได้รับทั้งชื่อเสียง ความนิยม ความชื่นชมจากการแสดงจนได้รับอีกหนึ่งฉายาว่า “เจ้าแม่ละครประโลมโลก” รวมถึงยังกวาดรางวัลทางการแสดงต่างๆมามากมายจากความสามารถที่เป็นที่ประจักษ์และได้รับการยอมรับจากผู้ชม ผลงานที่เด่นๆของเธอก็มีหลายเรื่องด้วยกัน อาทิเช่นภาพยนตร์เรื่อง A moment toremember , April snow , My wife got married ,the pirates , the last princess , be with you ละคร summer scent , alone in love , Personal taste โดยเฉพาะในปีพ.ศ. 2561 ละครเรื่องSomething in the rain กับการรับบทคู่รักต่างวัยที่ส่งผลให้เธอกลายเป็นพี่สาวแห่งชาติ ขวัญใจชาวเกาหลีไปโดยปริยาย และกับผลงานในปีพ.ศ. 2562-2563 เรื่อง  ปักหมุดรักฉุกเฉิน ที่แสดงคู่กับ ฮยอน บิน และฉายทาง Netflix ก็ส่งผลให้เธอได้รับความนิยมอย่างสูงสุด ไม่ใช่แค่ในเกาหลีทั่วนั้น แต่ได้รับความนิยมไปทั่วโลก แม้ละครจะจบมาหลายเดือนแล้วก็ยังคงติดอันดับความนิยมใน เน็ตฟลิกซ์ อย่างต่อเนื่องจนถึงทุกวันนี้

## ชีวิตส่วนตัว
ซน เยจินคบหากับ ฮย็อน บิน ซึ่งเคยแสดงร่วมกันใน เกมเจรจาท้ามรณะ (2561) และ ปักหมุดรักฉุกเฉิน (2562–2563) ต่อมาเมื่อวันที่ 10 กุมภาพันธ์ พ.ศ. 2565 ซนและฮย็อน บิน ได้ประกาศว่าทั้งสองจะแต่งงานผ่านโซเชียลมีเดียส่วนตัวของแต่ละคน พิธีมงคลสมรสจัดขึ้นเป็นการภายในเฉพาะครอบครัวและคนสนิทของทั้งสองที่กรุงโซล ในเดือนมีนาคม พ.ศ. 2565 จากนั้นในวันพฤหัสบดีที่ 31 มีนาคม พ.ศ. 2565 ต้นสังกัดของ ซน เย-จิน ได้เผยแพร่ภาพงานแต่งงานซึ่งจัดแบบเรียบง่าย กระทั่งวันจันทร์ที่ 27 มิถุนายน ซน เย-จิน ได้ประกาศข่าวดีผ่านไอจีส่วนตัวของเธอว่าเธอกำลังตั้งครรภ์ลูกคนแรกของพวกเขาอยู่ และเธอได้ให้กำเนิดลูกชายในวันอาทิตย์ที่ 27 พฤศจิกายน พ.ศ. 2565

## ผลงานการแสดง
### ภาพยนตร์

### ซีรีส์โทรทัศน์

## รางวัลและการเสนอชื่อเข้าชิง

## อ้างอิง

## แหล่งข้อมูลอื่น

*  
* 
* 
* 

หมวดหมู่:นักแสดงเกาหลีใต้
หมวดหมู่:นักแสดงหญิงชาวเกาหลีใต้
หมวดหมู่:บุคคลจากแทกู
หมวดหมู่:คริสต์ศาสนิกชนชาวเกาหลีใต้
โรงเรียนสอนคนตาบอด

**โรงเรียนสอนคนตาบอด** คือโรงเรียนที่จัดการเรียนการสอน กิจกรรม และสิ่งอำนวยความสะดวกแก่ผู้ที่มีความบกพร่องทางการเห็น เพื่อให้ผู้ที่มีความบกพร่องได้รับความรู้ และทักษะเพื่อนำไปใช้ในชีวิตประจำวันได้

## โรงเรียนสอนคนตาบอดในประเทศไทย
โดยมากแล้วโรงเรียนสอนคนตาบอดในประเทศไทยจะเป็นสถานศึกษาที่จัดการศึกษาในระบบ ตามหลักสูตรในพระราชบัญญัติการศึกษา 
โรงเรียนสอนคนตาบอดในประเทศไทย มีทั้งโรงเรียนประจำและไปกลับ โดยมากแล้วหลังจากจบจากชั้นสูงสุดในโรงเรียนสอนคนตาบอดที่สังกัดอยู่แล้ว ทางโรงเรียนจะพิจารณาส่งต่อเด็กในระดับการเรียนที่สูงขึ้นในโรงเรียนปกติ เป็นการเรียนร่วมในโรงเรียนทั่วไป นอกจากจะเป็นการพัฒนาระดับความรู้ทางการเรียนที่สูงขึ้นแล้ว ยังเป็นการช่วยให้เด็กที่มีความบกพร่องได้เรียนรู้การใช้ชีวิตกับคนปกติ ฝึกฝนทักษะการใช้ชีวิตในสังคมจริงอีกด้วย
โรงเรียนสอนคนตาบอดแห่งแรกที่จัดตั้งอย่างเป็นทางการในประเทศไทย คือ โรงเรียนสอนคนตาบอดกรุงเทพ

หมวดหมู่:โรงเรียน
หมวดหมู่:สถานที่เพื่อคนพิการ
โรงแรมมณเฑียร

thumb|สาขาถนนสุรวงศ์
**โรงแรมมณเฑียร** () เป็นหนึ่งในโรงแรมแห่งแรก ๆ ของประเทศไทยที่บริหารจัดการโดยชาวไทยทั้งหมด อาคารออกแบบโดยหม่อมราชวงศ์มิตรารุณ เกษมศรี ซึ่งยังได้เสนอให้ตั้งชื่อโรงแรมแห่งนี้ว่า "มณเฑียร" ซึ่งแปลว่า "เรือนหลวง" เปิดให้บริการเมื่อวันที่ 14 กุมภาพันธ์ พ.ศ. 2510 โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินทรงเปิดโรงแรม 

ปัจจุบันโรงแรมมณเฑียรมีทั้งสิ้น 2 สาขา ได้แก่
# โรงแรมมณเฑียรกรุงเทพ ตั้งอยู่บนถนนพระรามที่ 4 ตรงข้ามกับสถานเสาวภา อีกด้านของที่ตั้งเปิดออกสู่ถนนสุรวงศ์ตรงข้ามกับถนนพัฒน์พงศ์
# โรงแรมมณเฑียร ริเวอร์ไซด์ ตั้งอยู่บนถนนพระรามที่ 3 ด้านหน้าติดถนนพระราม 3 ด้านหลังติดแม่น้ำเจ้าพระยา ปัจจุบันอยู่ในระหว่างปรับปรุงเป็น "โรงแรมแมริออท ริเวอร์ไซด์ เจ้าพระยา" กำหนดแล้วเสร็จในปี พ.ศ. 2572
ตระกูลที่เป็นเจ้าของและบริหารงานโรงแรมมณเฑียร มาตั้งแต่อดีต จนถึงปัจจุบัน คือตระกูล "ตันตกิตติ์" นำโดย บุญเนตร ตันตกิตติ์

## บทบาทต่อวงการบันเทิงไทย
โรงแรมมณเฑียร เป็นสถานที่สาธารณะที่แรก ๆ ที่ยอมให้ศิลปินหน้าใหม่ที่ไม่มีชื่อเสียง เข้าไปทำการแสดงได้ในโรงแรม ศิลปินเหล่านี้ ตัวอย่างเช่น เรวัต พุทธินันทน์และวง Oriental Funk, ภูสมิง หน่อสวรรค์, วงอีสซึ่น (Isn't), ฐิติมา สุตสุนทร, อัญชลี จงคดีกิจ ส่วนนักแสดงได้แก่ เกรียงไกร อุณหะนันท์, แสงระวี อัศวรักษ์, หม่ำ จ๊กมก, เทพ โพธิ์งาม เป็นต้น

นอกจากนี้ โรงแรมยังจัดส่วนหนึ่งเป็น โรงละครมณเฑียรทอง สำหรับให้คณะละครเวทีเปิดทำการแสดง นับเป็นโรงละครเอกชนแห่งแรก ๆ ของไทย

## อ้างอิง

## แหล่งข้อมูลอื่น
* เว็บโรงแรมมณเฑียร 
* เว็บโรงแรมมณเฑียร ริเวอร์ไซด์

มณเฑียร
มณเฑียร
หมวดหมู่:ก่อตั้งในจังหวัดพระนครในปี พ.ศ. 2510
ลามี่

thumb|right|โลโก้บนปากกาลามี่

**ลามี่** (Lamy) เป็นยี่ห้อของปากกาจากประเทศเยอรมนี พัฒนาขึ้นโดย ยอเซฟ ลามี่ (Josef Lamy) ผู้ซึ่งเป็นนักทำปากการายแรกที่นำวัสดุพลาสติกสังเคราะห์เข้ามาใช้ในการผลิตส่วนห้อหุ้มปากกา ปัจจุบันบริษัทได้รับการบริหารโดยลูกของเขาคือ  แมนเฟรด ลามี่ (Manfred Lamy)

## สัญลักษณ์ของความเป็น[[สถาปนิก]]
ปากกาหมึกซึมลามี่ รุ่น AL-star และ Sky ที่มีส่วนที่ใช้เหน็บเสื้อเป็นเส้นโค้งต่อเนื่องซึ่งเป็นเอกลักษณ์พิเศษของยี่ห้อนี้ เป็นที่นิยมมากใน กลุ่มนิสิตนักศึกษาในคณะสถาปัตยกรรมศาสตร์และภาควิชาการออกแบบต่างๆ ในประเทศไทย มาตั้งแต่ในช่วงต้นยุค 90

หมวดหมู่:อุปกรณ์สำนักงาน
หมวดหมู่:ตราสินค้าเยอรมัน
หมวดหมู่:บริษัทของเยอรมนี
หมวดหมู่:บริษัทที่ก่อตั้งในปี พ.ศ. 2473
อาตาริ จากัวร์

**อาตาริ จากัวร์** () เป็นเครื่องเล่นวิดีโอเกมที่ผลิตโดยบริษัทอาตาริ เปิดตัวเมื่อเดือนพฤศจิกายน 1993 อาตาริ จากัวร์ ถูกวางตัวให้เป็นคู่แข่งของเซกา เมกาไดรฟ์ และ ซูเปอร์แฟมิคอม และยังเป็นเครื่องเล่นเกมรุ่นแรกที่มีความสามารถในการประมวลผลแบบ 64 บิต แต่เครื่องเล่นเกมนี้ประสบความล้มเหลวในการทำตลาด และทำให้อาตาริถอนตัวจากธุรกิจฮาร์ดแวร์ในเวลาต่อมา

## ประวัติ
เครื่องอาตาริจากัวร์เป็นเครื่องเกมคอนโซลเครื่องสุดท้ายของบริษัทอาตาริ โดยมีจุดมุ่งหมายจะให้เป็นเครื่องเกมที่เหนือกว่าเครื่องซูเปอร์แฟมิคอมของนินเทนโดและเครื่องเมกาไดรฟ์ของเซกา โดยทางอาตาริมอบเงินทุนให้บริษัท "แฟลร์ เทคโนโลยี" เป็นผู้พัฒนา ต่อมาภายหลังเปลี่ยนชื่อบริษัทเป็น "แฟลร์ II"

บริษัทแฟลร์ II ได้ออกแบบเครื่องเกมไว้ 2 แบบด้วยกัน เครื่องแรกเป็นเครื่องเกม 32 บิท ใช้ชื่อว่า "แพนเทอร์" ส่วนอีกเครื่องเป็นเครื่องเกม 64 บิท ใช้ชื่อว่า "จากัวร์" และผลปรากฏว่าการพัฒนาจากัวร์เร็วกว่าที่คาดการณ์ไว้ อาตาริจึงยกเลิกการพัฒนาแพนเทอร์ และหันมาทุ่มให้กับการพัฒนาจากัวร์

จากัวร์ออกวางตลาดในปี ค.ศ. 1993 ในราคา 250 ดอลลาร์สหรัฐ โดยใช้สโลแกนว่า "คำนวณดูสิ" (Do the Math) เพื่อเป็นการโปรโมตว่าเครื่อง 64 บิทของตน เหนือกว่าเครื่องเกมอื่นที่เป็น 16 บิท ในช่วงแรกเครื่องจากัวร์ขายได้ค่อนข้างดี สามารถขายได้มากกว่าเครื่อง 3DO แต่ก็ได้รับการติติงในเรื่องเกมที่คุณภาพต่ำซึ่งบริษัทอาตาริมีชื่อเสียงที่ไม่ค่อยดีในเรื่องที่เครื่องเกมที่อาตาริผลิตส่วนมากมักจะมีแต่เกมคุณภาพต่ำ แต่เครื่องจากัวร์ก็ยังมีเกมที่มีคุณภาพอย่างเกม "เทมเพส 2000", "อเลี่ยน เวอซัส พรีเดเตอร์" และ "ดูม" 

เครื่องจากัวร์ประสบปัญหาในเรื่องมีเกมให้เล่นน้อย เนื่องจากเครื่องเกมที่ออกมามีปัญหาบั๊ก และขาดแคลนเครื่องมือในการพัฒนาเกม การพัฒนาเกมในจากัวร์จึงค่อนข้างยาก รวมทั้งนักเล่นเกมต่างก็บ่นว่าคอนโทรลเลอร์ของจากัวร์นั้นซับซ้อนเกินไป เนื่องจากมีปุ่มถึง 15 ปุ่ม

ในปี 1995 เครื่องเพลย์สเตชันของโซนี่และแซทเทิร์นของเซกาก็ออกวางตลาด ทำให้สถาณภาพของจากัวร์ง่อนแง่นเข้าไปอีก ทางอาตาริพยายามเอาตัวรอดโดยให้สัมภาษณ์ว่าเครื่องจากัวร์นั้นมีประสิทธิภาพสูงกว่าเครื่องแซทเทิร์นและต่ำกว่าเครื่องเพลย์สเตชันเพียงนิดเดียว ซ้ำยังทำนายว่าเครื่องเพลย์สเตชันจะวางจำหน่ายในราคา 500 ดอลลาร์สหรัฐ และถ้าเกิดเพลย์สเตชันจะขายในราคาที่ต่ำกว่านี้ ทางอาตาริจะฟ้องร้องฐานกีดกันทางการค้า ซึ่งปรากฏว่าเครื่องเพลย์สเตชันวางขายในราคา 299 ดอลลาร์สหรัฐ แต่ทางอาตาริก็ไม่เคยดำเนินการฟ้องศาลดังที่ให้สัมภาษณ์ไว้ ทางอาตาริกล่าวอ้างว่าเครื่องจากัวร์ของตนเหนือกว่าเครื่องเพลย์สเตชันเพราะเครื่องจากัวร์นั้นเป็นเครื่องเกม 64 บิท แต่คำกล่าวอ้างนั้นเป็นคำกล่าวอ้างเกินความจริง เพราะเครื่องจากัวร์นั้นไม่ได้ใช้ CPU แบบ 64 บิทอย่างแท้จริง แต่ใช้ CPU 32 บิท 2 ตัวทำงานร่วมกัน

การเข้าสู่ตลาดของเครื่องเพลย์สเตชันส่งผลเสียอย่างมหันต์ต่อเครื่องจากัวร์ บริษัทอาตาริมีรายได้ลดลงถึงครึ่งหนึ่งภายใน 1 ปี ในที่สุดบริษัทอาตาริก็ยุติการผลิตจากัวร์หลังจากที่ต้องรวมกิจการกับบริษัท JT Storage

## คำวิจารณ์
อาตาริจากัวร์ ถูกจัดอันดับให้เป็นเครื่องเกมคอนโซลที่แย่ที่สุดในปี 2004 จากนิตยสาร EGM

## อ้างอิง

หมวดหมู่:สิ้นสุดในปี พ.ศ. 2539
หมวดหมู่:เครื่องเล่นวิดีโอเกม
เจ้าฟ้าเสือแสน

**สุแสนฟ้า** หรือ **เจ้าฟ้าเสือแสน** หรือ **เจ้าหลวงเสือแสนฟ้า** เป็นโอรสของสุฟากฟ้ากับเจ้าหญิงแห่งทิปาม ซึ่งขึ้นครองราชย์ต่อมา 

## ประวัติ
พระองค์บุกตีพวกนาคะเพื่อเป็นการแก้แค้นในการที่ถูกชนกลุ่มนี้เข้าโจมตีหลายครั้ง สุแสนฟ้าทรงนำทัพต่อสู้ด้วยตนเอง และเสียทหารไป ๑๔๐ คน 

ในครรวติดต่อกับแคว้นทางตะวันออก มีประมุขแห่งแว่นแคว้นทางตะวันออกของอัสสัมได้ส่งเครื่องบรรณาการมาถวายเพื่อผูกไมตรี และชาวอะขัมปานาคะก็ส่งดาบมาถวายเป็นการสวามิภักดิ์ในรัชกาลนี้

สุแสนฟ้าสิ้นพระชนม์ใน พ.ศ.๒๐๓๑ พระองค์ทรงครองราชย์ได้ ๔๙ ปี การครองราชย์อยู่นานนี้ แสดงว่าพระองค์เป็นกษัตริย์ที่ดี พลเมืองอยู่เย็นเป็นสุข และบ้านเมืองเจริญรุ่งเรือง

## พระบรมวงศานุวงศ์
* พระราชบิดา : สุฟากฟ้า
* พระราชมารดา : เจ้าหญิงแห่งทิปาม
* พระราชโอรส : สุเหนฟ้า

## อ้างอิง

* 

## ดูเพิ่ม
* ราชวงศ์อาหม

หมวดหมู่:พระมหากษัตริย์อาหม
เจ้าฟ้าเสือเปี่ยม

**สุพิมฟ้า** หรือ **เจ้าฟ้าเสือเปี่ยม** หรือ **เจ้าหลวงเสือเปี่ยมฟ้า** เป็นพระโอรสของสุเหนฟ้าและครองราชย์สืบมา

## ประวัติ
สุพิมฟ้าเมื่อขึ้นเสวยราชย์แล้ว ได้จับตัวผู้ลอบปลงพระชนม์พระชนกมาลงโทษทันที เป็นเหตุให้เกิดความเป็นอริกับบุรฮา โกฮาอิน ซึ่งถูกสงสัยว่าเป็นผู้สมรู้ร่วมคิด 

มีเรื่องเล่าว่าพระสนมคนหนึ่งของสุพิมฟ้า ได้เห็นหัวหน้านาคะคนหนึ่งซึ่งมาถวายบรรณาการ นางได้สรรเสริญความสง่าของเขา จนกระทั่งถึงพระกรรณของสุพิมฟ้า และทรงพิโรธมาก รับสั่งให้เนรเทศนางสนมไปยังหมู่บ้านของชาวนาคะผู้นั้น ในขณะนั้นนางกำลังมีครรภ์ และต่อมาได้ให้กำเนิดบุตรชายคนหนึ่ง ซึ่งจะเรื่องราวจะปรากฏเรื่องราวต่อไปข้างหน้า 

สุพิมฟ้าสิ้นพระชนม์ในปี พ.ศ.๒๐๔๐ พระองค์ทรงครองราชย์ได้ ๔ ปี แต่มีบางท่านกล่าวกันว่า สุพิมฟ้าทรงถูกลอบปลงพระชนม์

## พระบรมวงศานุวงศ์
* พระราชบิดา - สุเหนฟ้า
* พระราชโอรส :
** สุหังเมือง
** แสงลุง (ประสูติจากสนมที่ถูกเนรเทศ)

## อ้างอิง

* 

## ดูเพิ่ม
* ราชวงศ์อาหม

หมวดหมู่:พระมหากษัตริย์อาหม
เจ้าฟ้าเสือหาญ

**สุเหนฟ้า** หรือ **เจ้าฟ้าเสือหาญ** หรือ **เจ้าหลวงเสือหาญฟ้า** เป็นโอรสของสุแสนฟ้า ในสมัยของพระองค์ได้เกิดสงครามระหว่างอาหมกับชาวนาคะขึ้นใหม่ ถึงแม้ว่าพวกนาคะจะพ่ายแพ้อย่างย่อยยับในตอนแรก แต่ก็เกิดความปั่นป่วนในกองทัพอาหม บาร์ โกฮาอินซึ่งเป็นแม่ทัพถูกพวกทหารจับตัดหัว จนกองทัพต้องล่าถอยไป

และ พ.ศ. 2033 ได้เกิดสงครามกับพวกกะฉารี ฝ่ายอาหมพ่ายแพ้ที่ดัมพุคบนฝั่งแม่น้ำทิขุ เสียแม่ทัพและทหาร 120 คน และยังมีบาดเจ็บอีกมาก ฝ่ายอาหมขอยุติสงครามโดยส่งเจ้าหญิงองค์หนึ่ง ช้าง 2 เชือก และนางกำนัล 11 คน เป็นบรรณาการถวายกษัตริย์กะฉารี

สุเหนฟ้าถูกลอบปลงพระชนม์ใน พ.ศ. 2036 โดยชนเผ่าไทรุงบันหมู่หนึ่ง เนื่องจากคนเหล่านี้ถูกสุเหนฟ้าลงโทษในฐานขโมยข้าวจากท้องพระคลัง จึงแค้นสุเหนฟ้า ได้ฉวยโอกาสในขณะถูกเกณฑ์มาซ่อมพระราชวัง แทงสุเหนฟ้าจนสิ้นพระชนม์ บางเรื่องกล่าวว่า คนเหล่านี้ได้รับการยุยงจากบุรฮา โกฮาอิน สุเหนฟ้าทรงครองราชย์ได้ 5 ปี

## พระบรมวงศานุวงศ์
* พระราชบิดา : สุแสนฟ้า
* พระราชโอรส : สุพิมฟ้า

## อ้างอิง

* 

## ดูเพิ่ม
* ราชวงศ์อาหม 

หมวดหมู่:ราชวงศ์อาหม
หมวดหมู่:พระมหากษัตริย์อาหม
เจ้าเสือหยาดฟ้า

**เจ้าเสือหยาดฟ้า** หรือ **เจ้าหลวงเสือยาดฟ้า** หรือเดิมชื่อ **มาชุ โกฮาอิน** เป็นพระอนุชาของสุพุงเมือง ขึ้นครองราชย์สืบมา พระองค์ทรงรับพระนามฮินดูว่า "อุทัยยาทิตยะ สิงห์" และอภิเษกสมรสกับมเหสีของพระเชษฐาผู้ล่วงลับไปแล้ว ในรัชกาลของพระองค์ มีผู้คิดแผนการประทุษร้ายหลายครั้ง เมื่อตอนพระองค์สิ้นพระชนม์ครั้งหนึ่ง และอีกครั้งหนึ่งเมื่อทรงครองราชย์ใหม่ ๆ แต่แผนการนั้นถูกจับได้เสียก่อน ผู้คบคิดก่อการร้ายถูกจับได้ทั้งหมด แต่ส่วนมากได้รับพระราชทานอภัยโทษ

## ขึ้นครองราชย์
### สงครามอาหม-โมฮัมหมัด

การเจรจากับฝ่ายโมฮัมหมัดยังคงดำเนินต่อไป รามสิงห์ยังคงเน้นว่าเส้นพรมแดนเก่าควรจะใช้ต่อไป และบาร์ พูคานก็เห็นพ้องด้วย แต่ในระหว่างที่กำลังรอคำสั่งเห็นชอบจากกษัตริย์อาหม แต่รามสิงห์ได้กำลังหนุนเพิ่มเติม และเนื่องจากเขาสงสัยในท่าทีของฝ่ายอาหมอยู่แล้ว รามสิงห์จึงเคลื่อนทัพมายังสิตะมาริ(Sitamari) และส่งกองทหารย่อย ๆ มายังดารัง ด้วยเหตุนี้ อุทัยยาทิตยะจึงทรงเตรียมทำสงครามต่อไปและทรงสั่งให้บุรฮา โกฮาอินนำทหาร ๒๐,๐๐๐ คน ออกเดินทางจากสามธารา มายังศรีกาต ฝ่ายโมฮัมหมัดเคลื่อนทัพมาประจันหน้ากัน และการสู้รบก็ได้เกิดขึ้น ฝ่ายอาหมได้รับชัยชนะในการรบทางบก แต่กองทัพเรือเพลี่ยงพล้ำจำต้องถอยไปอยู่บาร์ฮิลา(Barhila) ทัพบกจึงต้องถอยตามไปด้วย บาร์ พูคานได้นำกองเรือรบมาเพิ่มเติม ทัพอาหมจึงหวนกลับไปโจมตีอีกครั้งหนึ่ง คราวนี้กองทัพเรือโมฮัมหมัดเสียหายยับเยิน และทัพบกอาหมก็ได้ชัยชนะอีกเป็นครั้งที่สอง

## อ้างอิง

* 
* 

## ดูเพิ่ม
* ราชวงศ์อาหม

หมวดหมู่:ราชวงศ์อาหม
หมวดหมู่:พระมหากษัตริย์อาหม
ท่าอากาศยานแม่ฮ่องสอน

**ท่าอากาศยานแม่ฮ่องสอน**  ตั้งอยู่ที่ถนนนิเวศพิศาล ตำบลจองคำ อำเภอเมือง จังหวัดแม่ฮ่องสอน เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 29 ธันวาคม พ.ศ. 2542 มีอาคารผู้โดยสารอยู่ 1 หลัง รองรับผู้โดยสารได้ 840,000 คนต่อปี รองรับเครื่องบินแบบ เอทีอาร์ 72 ได้ 4 ลำ ทางวิ่งใช้พื้นผิวแอสฟัลติกคอนกรีต ขนาดกว้าง 30 เมตร ยาว 2,000 เมตร ในปี พ.ศ. 2563 มีสถิติจำนวนผู้โดยสารที่มาใช้บริการ จำนวน 17,768 คน

## ประวัติ
สนามบินแม่ฮ่องสอน เริ่มก่อตั้งขึ้นประมาณกลางปี พ.ศ. 2482 พื้นที่เดิมเป็นที่นาของราษฎร โดยทางจังหวัดได้รับบริจาคจากคหบดี เมื่อได้มาจึงเพียงแต่ปรับคันนาให้เรียบพอเป็นที่ ขึ้น – ลง ของเครื่องบินได้ มีความยาวประมาณ 600 เมตร กว้าง 25 เมตร ทิศทางทางวิ่ง เหนือ –ใต้ อันเป็นที่ตั้งของสถานี NDB กำหนดการบินจึงขึ้นอยู่กับสภาพอากาศเป็นสำคัญ ในขณะนั้นไม่มีอาคารสถานีการบิน ผู้โดยสารที่จะมาขึ้นเครื่องบินต้องเข้าพักรอที่ใต้ถุนบ้านพักนายสถานีวิทยุคมนาคมของกรมไปรษณีย์โทรเลข ซึ่งอยู่ใกล้ๆ กับทางวิ่ง เมื่อมีเครื่องบินมา ขึ้น – ลง เจ้าหน้าที่ซึ่งมีที่ทำการอยู่ในเมืองจะนำล้อเกวียนเทียมโคคู่ ออกมารับสัมภาระของผู้โดยสารเข้าเมืองไป ระยะทางจากสนามบินเข้าสู่ตัวเมืองประมาณกิโลเมตรเศษ ไม่มีพาหนะอื่นในการเดินทางเข้าเมือง โดยมี บริษัท เดินอากาศไทย จำกัด เป็นผู้ทำการเปิดบินเป็นครั้งแรก ด้วยเครื่องบินแบบแฟร์ไชลด์ ซึ่งบรรทุกผู้โดยสารได้ เที่ยวละ 3 – 4 คน โดยมีเส้นทางบิน เชียงใหม่ – แม่ฮ่องสอน – แม่สะเรียง – เชียงใหม่

กระทั่งเกิดสงครามโลกครั้งที่ 2 จึงหยุดบินไประยะหนึ่ง เมื่อสงครามสงบ กองทัพอากาศไทยได้ปรับปรุงสนามบินอีกครั้ง โดยเปลี่ยนแนวทางวิ่งเป็น ทิศตะวันออก – ทิศตะวันตก พื้นผิวของทางวิ่ง เป็นดินลูกรังบดอัด ยาว 800 เมตร กว้าง 30 เมตร และเปิดให้ทำการบิน ขึ้น – ลง ได้ในเดือนกรกฎาคม 2489 ต่อมากองทัพอากาศได้มอบให้ สำนักงานการบินพลเรือน กรมการขนส่ง กระทรวงคมนาคม (ในขณะนั้น) เข้าปรับปรุงเป็นสนามบินพาณิชย์ และบริษัทเดินอากาศไทยได้นำ เครื่องบินแบบ แอล 5 ทำการบินแบบพาณิชย์ ในวันที่ 1 มีนาคม 2490

## อาคารสถานที่
### อาคารผู้โดยสาร
ท่าอากาศยานแม่ฮ่องสอนมีอาคารผู้โดยสารอยู่ 1 หลัง รองรับผู้โดยสารได้ 2,800 คนต่อวัน (840,000 คนต่อปี) พร้อมลานจอดอากาศยานขนาด 18,300 ตารางเมตร รองรับเครื่องบินแบบ เอทีอาร์ 72 ได้ 4 ลำ และมีลานจอดเฮลิคอปเตอร์ขนาด 506.25 ตารางเมตรอยู่ 3 ลานจอด

### ทางวิ่ง (รันเวย์) และทางขับ (แท็กซี่เวย์)
ทางวิ่งใช้พื้นผิวแอสฟัลติกคอนกรีต ขนาดกว้าง 30 เมตร ยาว 2,000 เมตร พร้อมไหล่ทางวิ่งข้างละ 7.5 เมตร พร้อมพื้นที่ปลอดภัยปลายทางวิ่ง (Blastpads) ด้านทิศ 11 ขนาดกว้าง 30 เมตร และความยาว 60 เมตร

ท่าอากาศยานแม่ฮ่องสอนมีทางขับจำนวน 3 เส้น ขนาดความกว้างเส้นละ 20 เมตร และความยาวเส้นละ 67 เมตร

## รายชื่อสายการบิน
### รายชื่อสายการบินที่ให้บริการ
*ไม่มีสายการบินพาณิชย์เปิดให้บริการ*

### รายชื่อสายการบินที่เคยให้บริการ
{| 

## สถิติ
### ข้อมูลสถิติการขนส่งทางอากาศ

## การเดินทางสู่ท่าอากาศยาน
ท่าอากาศยานแม่ฮ่องสอนตั้งอยู่ที่ถนนนิเวศพิศาล ตำบลจองคำ อำเภอเมือง จังหวัดแม่ฮ่องสอน มีบริการรถเช่าอยู่ 1 จุด

## อ้างอิง

แม่ฮ่องสอน
แม่ฮ่องสอน
หมวดหมู่:สิ่งก่อสร้างในอำเภอเมืองแม่ฮ่องสอน
เจ้าหลวงท้าวเสือขางฟ้า

**สุขางฟ้า** หรือ **เจ้าหลวงท้าวเสือขางฟ้า** เป็นโอรสของสุพินฟ้า และได้ครองราชย์สืบมา และสิ้นพระชนม์ใน พ.ศ. ๑๘๗๕ ทรงครองราชย์ได้ ๓๙ ปี

## ขึ้นครองราชย์
;สงครามในลุ่มแม่น้ำพรหมบุตร
:ในรัชสมัยของพระองค์ บ้านเมืองอยู่ในความสงบ ชาวอาหมเพิ่มจำนวนเป็นอันมากตามธรรมชาติ จากการเข้ามาสวามิภักดิ์ของชนพื้นเมืองในท้องถิ่นต่าง ๆ และจากการที่ชาวอาหมอพยพเข้ามาอยู่ใหม่จากถิ่นฐานบ้านเดิม กำลังของอาหมจึงแข็งแกร่งทัดเทียมกับราชาแคว้นอื่น ๆ โดยรอบ ผลก็คือสงครามยืดเยื้อหลายครั้งซึ่งที่สุด ชาวอาหมก็เป็นใหญ่ทั่วลุ่มแม่น้ำพรหมบุตร 

;สงครามอาหม-กามะตา
:ชาวอาหมไม่ได้ต่อสู้กับพวกชุติยะหรือกะฉารีซึ่งเป็นเพื่อนบ้านใกล้ชิด แต่กลับปะทะกับราชาแห่งกามะตา สงครามได้ดำเนินมาหลายปี ในที่สุดฝ่ายกามะตาซึ่งอ่อนแอไปมากจากการสู้รบได้ส่งทูตขอสงบศึก และจัดทำสนธิสัญญาสงบศึก ราชาแห่งกามะตาต้องยกพระธิดาชื่อ รัชนี ให้แก่สุขางฟ้า เพื่ออุปภิเษกเป็นชายา

;การติดต่อกับเมืองกัง
:ตำนานบุราณชิฉบับหนึ่งระบุว่าประมุขแห่งเมืองกังส่งสาสน์ไปยังสุขางฟ้าให้ส่งเครื่องบรรณาการมาถวาย ในฐานะที่เป็นผู้สืบเชื้อสายตรงจากประมุขแห่งเมืองลุง ซึ่งสุกาฟ้าได้อพยพออกจากเมืองในรัชกาลประมุขคนนี้ แต่สุขางฟ้าไม่ยอมทำตาม และเรื่องก็เงียบหายไป

## พระบรมวงศานุวงศ์
* พระราชบิดา : สุพินฟ้า
* พระชายา : รัชนี เจ้าหญิงแห่งกามะตา
* พระราชโอรส : 
** สุกรังฟ้า
** สุทุฟ้า
** ท้าวขำติ
** เจ้าพูลาย(ประสูติจากเจ้าหญิงรัชนีแห่งกามะตา)

## อ้างอิง

* 

## ดูเพิ่ม
* ราชวงศ์อาหม

หมวดหมู่:พระมหากษัตริย์อาหม
กองแล วีระสาน

พลเอก **กองแล วีระสาน** (พ.ศ. 2476 หรือ 2477 — 17 มกราคม 2557) เป็นนายทหารพลร่มซึ่งผ่านการฝึกมาจากอเมริกา ผู้ก่อการรัฐประหารในราชอาณาจักรลาวเมื่อ พ.ศ. 2503 และประกาศจัดตั้งรัฐบาลลาวฝ่ายเป็นกลาง หลังจากนั้นได้ลี้ภัยทางการเมืองอยู่ในฝรั่งเศส

## ประวัติ
กองแล วีระสาน เกิดเมื่อวันที่ 17 เมษายน พ.ศ. 2476 ที่เมืองพะลาน แขวงสุวรรณเขต ราชอาณาจักรลาว (ขณะยังเป็นรัฐในอารักขาของอินโดจีนของฝรั่งเศส) ในครอบครัวชาวนาเผ่าขมุ เป็นบุตรคนที่ 2 ในจำนวนทั้งหมด 5 คน ของนายคำออนและนางจันดี

กองแลได้เรียนหนังสือครั้งแรกเมื่ออายุได้ 12 ปี ในชั้นเรียนที่ 5 ตามหลักสูตรการศึกษาระบบอาณานิคมฝรั่งเศสจนจบการศึกษาในชั้นที่ 1 เมื่ออายุ 18 ปี ในช่วงดังกล่าวนี้ กองแลมักได้รับเลือกให้เป็นหัวหน้าห้องเรียนอยู่เสมอ เนื่องจากกองแลมีนิสัยใจคอค่อนข้างเป็นนักเลง แต่กล้าหาญและชอบเป็นผู้นำ

หลังจากนั้นกองแลสมัครเข้าเรียนวิชานายทหารสัญญาบัตรที่โรงเรียนนายร้อยดงเห็น แขวงสุวรรณเขต เขาใช้เวลาศึกษาเล่าเรียนอยู่ที่นี่นาน 3 ปี จึงได้บรรจุเป็นนายทหารสัญญาบัตรยศร้อยตรีที่หน่วยพลร่มทหารราบอากาศที่ 2แห่งกองทัพบกลาว เมื่อ พ.ศ. 2497 เคยได้รับการฝึกอบรมทั้งในไทยและฟิลิปปินส์ ได้ยศเป็นร้อยเอกและเป็นรองผู้บัญชาการกองกำลังพลร่มที่ 2

## บทบาททางการเมือง
กองแลมีบทบาทสำคัญในการเมืองลาว เมื่อเขาเป็นผู้นำในการก่อรัฐประหารในเวียงจันทน์เมื่อ 9 สิงหาคม พ.ศ. 2503 ในฐานะฝ่ายลาวเป็นกลาง เพื่มล้มรัฐบาลฝ่ายขวาของเจ้าสมสนิท ทำให้เจ้าสุวันพูมาได้เป็นนายกรัฐมนตรีอีกครั้ง นอกจากนั้น รัฐประหารของเขาทำให้เกิดการเจรจาที่นำไปสู่ข้อตกลงเจนีวาว่าด้วยลาวในเดือนกรกฎาคม พ.ศ. 2505 อย่างไรก็ตาม เพราะความไม่เจนจัดทางการเมือง ทำให้เขาไปร่วมมือกับขบวนการปะเทดลาวในช่วงสั้นๆ แต่เมื่อแตกคอกัน จึงต้องกลับมาอยู่กับฝ่ายราชอาณาจักรลาวอีกครั้ง และกลายเป็นเป้าในการลอบสังหารจนต้องลี้ภัยไปฝรั่งเศส ใน พ.ศ. 2510
 
หลังจากขบวนการปะเทดลาวเป็นฝ่ายชนะ และได้จัดตั้งสาธารณรัฐประชาธิปไตยประชาชนลาวในปี พ.ศ. 2518 กองแลพยายามจัดตั้งองค์กรเพื่อต่อต้านคอมมิวนิสต์ในลาว ต่อมา ใน พ.ศ. 2531 – 2532 เข้าย้ายไปสหรัฐในฐานะคนไร้รัฐและยังต่อต้านลาวคอมมิวนิสต์อยู่ ต่อมาได้ลี้ภัยไปยังฝรั่งเศสจนกระทั่งเสียชีวิตในเดือนมกราคม พ.ศ. 2557

## อ้างอิง

* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 97 - 98

## แหล่งข้อมูลอื่น
* กระทู้ที่ K3712098 ในพันทิป.คอม
* กระทู้ที่ K3747438 ในพันทิป.คอม
* Laos: The Secret War

หมวดหมู่:ทหารชาวลาว
หมวดหมู่:นักการเมืองลาว
หมวดหมู่:บุคคลจากแขวงสุวรรณเขต
หมวดหมู่:ประวัติศาสตร์การทหารของลาว
เฟื้อ หริพิทักษ์

ผู้ช่วยศาสตราจารย์ **เฟื้อ หริพิทักษ์** (22 เมษายน พ.ศ. 2453 – 19 ตุลาคม 2536) ศิลปินแห่งชาติ สาขาทัศนศิลป์ ประจำปี พ.ศ. 2528 เป็นศิลปินและจิตรกร ผู้ได้รับการยกย่องเป็น “ครูใหญ่ในวงการศิลปะ” ได้รับรางวัลแมกไซไซ สาขาบริการสาธารณะ เมื่อ พ.ศ. 2526 และเป็นราชบัณฑิตกิตติมศักดิ์

## ประวัติ
นายเฟื้อเกิดเมื่อวันที่ 22 เมษายน พ.ศ. 2453 ที่จังหวัดธนบุรี มีนามเดิมว่า นาย เฟื้อ ทองอยู่ เป็นบุตรชายของ นายเปล่งมหาดเล็ก ต่อมา พ.ศ. 2468 ศึกษาระดับประถมศึกษาที่วัดสุทัศน์ และระดับมัธยมที่โรงเรียนวัดราชบพิธ และโรงเรียนวัดเบญจมบพิตร ทำงานที่วิทยาลัยช่างศิลป์ กรมศิลปากร จากนั้น พ.ศ. 2483 ได้เดินทางไปศึกษาที่มหาวิทยาลัยวิศวภารตี ที่ประเทศอินเดีย รับราชการเป็นอาจารย์สอนศิลปะรุ่นแรกของมหาวิทยาลัยศิลปากร และได้รับทุนไปศึกษาต่อที่ประเทศอิตาลี เมื่อ พ.ศ. 2497 ได้สร้างสรรค์ผลงานจิตรกรรมจนได้รับการยกย่องเป็นศิลปินชั้นเยี่ยมสาขาจิตรกรรม

เฟื้อเป็นผู้สนใจศึกษาศิลปะอย่างมุ่งมั่นลึกซึ้ง ด้วยการค้นหาแนวทางสร้างสรรค์ให้เหมาะกับการแสดงออกทางด้านจิตรกรรม ที่มีลักษณะเฉพาะตนโดยการถ่ายทอดสภาพแวดล้อม บรรยากาศ แสงเงา ประกอบกับความคิดคำนึงเรื่องสีสันที่เป็นลักษณะตามสายสกุลศิลปะยุโรป (อิตาลี) ใช้ฝีแปรงที่ฉับพลัน ดังปรากฏในผลงานจิตรกรรมมากมาย เช่น จิตรกรรมทิวทัศน์เมืองเวนิชที่อิตาลี ทิวทัศน์เมืองเชียงใหม่ ภาพเหมือนคุณยายของฉัน ศาสตราจารย์ศิลป์ พีระศรี ฯลฯ 

นอกจากนี้ เฟื้อยังสำรวจโดยคัดลอกจิตรกรรมฝาผนังตามวัดสำคัญที่เป็นโบราณสถานเก็บไว้เป็นหลักฐานมรดกทางประวัติศาสตร์ศิลปะของชาติ   มีผลงานซ่อมแซมภาพจิตรกรรมสำคัญในวัดทั่วประเทศไทยทั้งสิ้น 23,000 วัด  ผลงานที่สำคัญชิ้นหนึ่ง คือการบูรณปฏิสังขรณ์หอไตรปิฎกวัดระฆังโฆสิตาราม 

เฟื้อสมรสกับหม่อมราชวงศ์ถนอมศักดิ์ กฤดากร พระธิดาของพระวรวงศ์เธอ พระองค์เจ้าจรูญศักดิ์กฤดากร อดีตเอกอัครราชทูตประจำฝรั่งเศส มีบุตร 1 คน คือ ทำนุ หริพิทักษ์ ระหว่างสงครามโลกครั้งที่สอง เฟื้อตกเป็นเชลยไทยในอินเดีย เพราะไทยประกาศสงครามกับอังกฤษ เขาถูกพรากจากภรรยา จึงเปลี่ยนไปนับถือพระวิษณุ และเปลี่ยนนามสกุลจากทองอยู่ เป็นหริพิทักษ์ และได้สมรสใหม่อีกครั้งกับ นางสมถวิล หริพิทักษ์

## เครื่องราชอิสริยาภรณ์

## อ้างอิง

## แหล่งข้อมูลอื่น
* 

หมวดหมู่:ศิลปินแห่งชาติสาขาทัศนศิลป์
หมวดหมู่:ผู้ได้รับรางวัลแมกไซไซ
หมวดหมู่:ศิลปินชาวไทย
หมวดหมู่:จิตรกรชาวไทย
หมวดหมู่:ราชบัณฑิตกิตติมศักดิ์
หมวดหมู่:บุคคลจากโรงเรียนวัดราชบพิธ
หมวดหมู่:บุคคลจากโรงเรียนมัธยมวัดเบญจมบพิตร
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากสถาบันบัณฑิตพัฒนศิลป์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:บุคคลจากเขตราษฎร์บูรณะ
หมวดหมู่:บุคคลจากจังหวัดธนบุรี
รัมมี่

**รัมมี่** (rummy) เป็นเกมไพ่จับคู่ ในการเล่นอาศัยการอ่านใจและอ่านไพ่บนมือคู่ต่อสู้ มากกว่าการพึ่งพาดวง นักคณิตศาสตร์หรือนักสถิติจะได้เปรียบในการแข่งรัมมี่ (หรือแม้แต่เกม โปเกอร์) การเล่นรัมมี่จะใช้เวลาค่อนข้างนาน แล้วแต่จำนวนผู้เล่น ดังนั้น ในความเป็นจริง นักพนันทั่วไปจึงไม่นิยมเล่นเกมนี้ เพราะได้เสียกันช้ากว่าเกมอื่นเช่น ป๊อกเด้ง ที่มีรอบการได้เสียหมุนเร็ว สิ่งที่สนุกในเกมไพ่รัมมี่ นอกจากการแข่งขันในเกมปกติคือ การกินมืด หรือ น็อกมืด ซึ่งสิ่งนี้มีผลทางจิตวิทยาในแข่งอีกด้วย

เกมรัมมี่มีหลายแบบ แบบที่นิยมในประเทศไทยคือดัมมี่ รัมมี่ หรือคนไทยเรียกว่า "ดัมมี่"
 
หมวดหมู่:เกมไพ่
หมวดหมู่:เกมการพนัน
การจัดระดับความเหมาะสมของรายการโทรทัศน์ไทย

**การจัดระดับความเหมาะสมของรายการโทรทัศน์ไทย** เป็นความร่วมมือกันระหว่างสถานีโทรทัศน์ต่าง ๆ ได้แก่ สถานีวิทยุโทรทัศน์ไทยทีวีสีช่อง 3, สถานีวิทยุโทรทัศน์กองทัพบกช่อง 5, สถานีโทรทัศน์สีกองทัพบกช่อง 7, สถานีโทรทัศน์ช่อง 9 เอ็มคอตเอชดี, สถานีโทรทัศน์แห่งประเทศไทย กรมประชาสัมพันธ์ และ สถานีโทรทัศน์ไทยพีบีเอส (ชื่อเดิมคือสถานีโทรทัศน์ไอทีวีและสถานีโทรทัศน์ทีไอทีวี) เพื่อจัดระดับความเหมาะสมของรายการต่าง ๆ เพื่อให้ผู้ชมสามารถเลือกดูได้ว่ารายการใดที่มีความเหมาะสมต่อตัวเองและคนรอบข้าง เช่น รายการใดที่เด็กควรดู รายการที่ผู้ใหญ่ควรให้ความแนะนำ หรือรายการที่ไม่เหมาะสมต่อเด็กและเยาวชน

เมื่อผู้ชมเปิดชมรายการโทรทัศน์ของ 6 สถานีดังกล่าว จะมีการแสดงสัญลักษณ์ความเหมาะสมก่อนออกรายการ และ ระหว่างรายการโดยปรากฏตรงด้านล่างซ้ายของจอโทรทัศน์ โดยการจัดระเบียบความเหมาะสมของรายการนั้น เริ่มตั้งแต่วันที่ 1 ธันวาคม พ.ศ. 2549

อนึ่ง รายการที่ไม่ต้องแสดงสัญลักษณ์ดังกล่าวนั้น ส่วนใหญ่จะเป็นรายการข่าว รายการสั้น ๆ ที่มีความยาวไม่เกิน 5 ถึง 10 นาที หรือการถ่ายทอดสด

## สัญลักษณ์แสดงระดับความเหมาะสมต่าง ๆ
รายการต่าง ๆ ที่ออกอากาศในแต่ละช่องนั้น จะแสดงสัญลักษณ์ต่าง ๆ ไว้เพื่อให้ผู้ชมสามารถเลือกดูได้ตามความเหมาะสม ซึ่งมีสัญลักษณ์ 2 แบบ คือ
### สัญลักษณ์แบบเดิม
เริ่มใช้ตั้งแต่ 1 ธันวาคม พ.ศ. 2549 และสิ้นสุดการใช้วันที่ 14 ตุลาคม พ.ศ. 2550 มีลักษณะดังนี้

สำหรับการแสดงสัญลักษณ์นั้น สถานีวิทยุโทรทัศน์ไทยทีวีสีช่อง 3 จะใช้ก่อนเข้ารายการตั้งแต่ พ.ศ. 2557 เป็นต้นไป

### สัญลักษณ์แบบใหม่
ตั้งแต่วันที่ 15 ตุลาคม พ.ศ. 2550 จนถึงปัจจุบัน มีการเปลี่ยนแปลงสัญลักษณ์ใหม่ โดยลดสีของสัญลักษณ์ลง เหลือเพียง 3 สีคือ สีเขียว สีเหลือง และสีแดง (งดใช้สีฟ้าและสีชมพู) โดยแบ่งรายการระดับ น (รายการที่ผู้ใหญ่ควรให้คำแนะนำ) ออกเป็น 2 ประเภทคือ น 13+ และ น 18+ และยกเลิกรายการระดับ ก (รายการสำหรับเด็กวัยก่อนเรียน) โดยแบ่งความเหมาะสมของรายการโทรทัศน์เป็น 6 ระดับ ประกอบกับมติคณะกรรมการ กิจการกระจายเสียง และกิจการโทรทัศน์ (กสท.) ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) กำหนดช่วงเวลาในการออกอากาศรายการต่าง ๆ ในแต่ละระดับความเหมาะสมขึ้นไว้ด้วย ตามประกาศ กสทช. เรื่อง หลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ ดังรายละเอียดในตารางต่อไปนี้

สำหรับการแสดงสัญลักษณ์นั้นแต่ละสถานีจะเป็นผู้กำหนดรูปแบบสัญลักษณ์เองโดยบางช่องใช้รูปแบบจากสัญลักษณ์แบบเดิม หรือบางช่องมีรูปแบบแตกต่างกันออกไป เช่น ช่องพีพีทีวี เป็นรูปสี่เหลี่ยมมีมุมมนหนึ่งมุมที่มุมบนขวา หรือ ช่อง 8 เป็นรูปสี่เหลี่ยมมุมโค้ง

## แหล่งข้อมูลอื่น
* ประกาศ กสทช. เรื่อง หลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ 2556 
* คลิปวิดีโอแสดงสัญลักษณ์การจัดระดับความเหมาะสมของรายการโทรทัศน์  จากเว็บไซต์ ททบ.5
* ข่าวกรมประชาสัมพันธ์ 
* เด็กไทยยิ้มร่า เมื่อทีวีจะมีเรตติ้ง !! 
* โลกทรรศน์สื่อ โลกทรรศน์แห่งการศึกษาไทย 
* คน (ใน) วงการทีวี คิดเห็นอย่างไรจัดเรตคนดู?

## ดูเพิ่ม
* รายชื่อรายการโทรทัศน์ไทย

หมวดหมู่:โทรทัศน์ในประเทศไทย
โรงละครมรดกใหม่

**โรงละครมรดกใหม่** ตั้งอยู่ในตึกช้าง บริเวณสี่แยกรัชโยธิน เขตห้วยขวาง กรุงเทพ เปิดดำเนินการเมื่อ พ.ศ. 2542 กรอบโครงสร้างเป็นคอนกรีต โรงละครมีขนาด 300 เวทีเป็นแบบมีกรอบหน้า

## อ้างอิง

มรดกใหม่
มรดกใหม่
ฟอร์ด โมเดลที

**ฟอร์ด โมเดลที** () เป็นรถยนต์ที่ผลิตโดยบริษัทฟอร์ดมอเตอร์ตั้งแต่วันที่ 1 ตุลาคม ค.ศ. 1908 ถึงวันที่ 26 พฤษภาคม ค.ศ. 1927 โดยทั่วไปถือว่าเป็นรถยนต์รุ่นแรกที่มีราคาไม่แพง ซึ่งทำให้คนอเมริกันชนชั้นกลางสามารถเดินทางโดยรถยนต์ได้ ราคาที่ค่อนข้างต่ำนั้นเป็นผลมาจากการผลิตอันมีประสิทธิภาพของฟอร์ดซึ่งรวมถึงการผลิตผ่านสายการผลิตแทนการประกอบด้วยมือทีละชิ้น จากการผลิตจำนวนมากและมีคุณภาพทำให้ราคาลดลงจาก 780 ดอลลาร์ในปี 1910 (เทียบเท่า 25,506 ดอลลาร์ในปี 2023) มาเป็น 290 ดอลลาร์ในปี 1924 (5,156 ดอลลาร์ในปี 2023) ออกแบบโดยวิศวกร 3 คน คือ Joseph A. Galamb (เป็นวิศวกรหลัก)

การมาของรถยนต์ ฟอร์ด โมเดลที ต่ออุตสาหกรรมเทคโนโลยีของชาวอเมริกัน เป็นความสำเร็จอย่างยิ่งของ เฮนรี่ ฟอร์ด และสหรัฐอเมริกา ต่อจากนั้นมา รถยนต์ของเขาเป็นที่ต้องการวงกว้างในตลาดของอุตสาหกรรมเทคโนโลยีทั้งยุโรปและสหรัฐอเมริกา ซึ่งกำลังเป็นยุคที่บุกเบิกอุตสาหกรรมเทคโนโลยีทุกชนิด และยังทำเงินให้เขาขึ้นทำเนียบเศรษฐี พร้อมกับทำเงินให้ประเทศของเขา และยังเป็นความสำเร็จชิ้นแรกๆ ของบริษัทฟอร์ดที่เขาก่อตั้งขึ้น

## คุณสมบัติ
* เครื่องยนต์ 20 แรงม้า 
*
* ระบบขับเคลื่อน ขับเคลื่อนล้อหลัง
* ความจุเชื้อเพลิง 10 แกลลอน

## ดูเพิ่ม
* รถยนต์คลาสสิก

## อ้างอิง

มโเดลที
หมวดหมู่:ยานพาหนะยุคทองเหลือง
รัศมี ทองสิริไพรศรี

**รัศมี ทองสิริไพรศรี (ลูกหมี)** (เกิด 16 กุมภาพันธ์ พ.ศ. 2522) นางแบบ นักแสดง นักเขียนชาวไทย จบการศึกษา ครุศาสตรบัณฑิต จุฬาลงกรณ์มหาวิทยาลัย 

ลูกหมี ถือเป็นนางแบบที่มีรูปร่างสมส่วนแข็งแรงแบบนักกีฬา เนื่องจากเธอเคยเป็นนักกีฬาบาสเก็ตบอลระดับชาติ อย่างไรก็ตาม ส่วนสูงของเธอก็อยู่ในระดับกลาง ๆ หากเทียบกับมาตรฐานของนางแบบไทยรุ่นใหม่ คือ เธอมีส่วนสูง 173 เซนติเมตร

ชีวิตส่วนตัว เคยสมรสกับ หลุยส์ - ราชันย์ มาลัยวงศ์ ครูสอนดำน้ำ ลูกครึ่งไทย - อังกฤษ ปัจจุบันเป็นหวานใจของเชฟหมู เฉียบวุฒิ​ คุปสิริกุล​ เจ้าของร้านอาหารรูปแบบ Chef’s Table ชื่อ “Table X” ที่ย่านเอกมัย

## ผลงาน
* เข้าวงการ : ประกวด เปรียว Super Model 1998 
* ผลงานที่ผ่านมา : นางแบบแคทวอล์ค และถ่ายแบบนิตยสาร  
* ผลงานสร้างชื่อเสียง : Club F HormonesTheSeries
* ผลงานปัจจุบัน  : นางแบบ, นักเขียน, วิทยากร, นักแสดง, ครูสอนบุคลิกภาพ สถาบัน WeareModel

### ภาพยนตร์

### ละครโทรทัศน์

### ซีรีส์

### ซิทคอม

### มิวสิกวิดีโอ
 

### โฆษณา

### ผลงานด้านอื่นๆ
*มิสแกรนด์ไทยแลนด์ - ผู้อำนวยการกองประกวด มิสแกรนด์กรุงเทพมหานคร 2016-2018

## แหล่งข้อมูลอื่น
* WeareModel.com 

หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:นักการเมืองสตรีชาวไทย
หมวดหมู่:พรรคประชาธิปัตย์
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
วินโดวส์เอ็นที

**วินโดวส์เอ็นที** (Windows NT) เป็นกลุ่มสายผลิตภัณฑ์ระบบปฏิบัติการพัฒนาโดยไมโครซอฟท์ ซึ่งรุ่นแรกออกเมื่อวันที่ 27 กรกฎาคม 2536 (ค.ศ. 1993) โดยแรกเริ่มได้ออกแบบให้มีสมรรภาพสูง ไม่ขึ้นอยู่กับหน่วยประมวลผล และรองรับหลายหน่วยประมวลผล หลายผู้ใช้พร้อมๆกัน วินโดวส์เอ็นทียังเป็นรุ่นแรกที่เป็น 32-บิตเต็มตัว ซึ่งวินโดวส์ 11 และ วินโดวส์ เซิร์ฟเวอร์ 2022 เป็นระบบปฏิบัติการรุ่นล่าสุดที่ใช้ฐานเอ็นที แม้ว่าปัจจุบันนี้ไม่ใช่ชื่อเอ็นทีแล้วก็ตาม

## ความสามารถหลัก
เป้าหมายหลักในการออกแบบคือการรองรับหลายสถาปัตยกรรม โดยซอฟต์แวร์ไม่ต้องเขียนขึ้นใหม่สำหรับแต่ละหน่วยประมวลผล ซึ่งทำให้เอ็นทีนั้นมีรุ่นสำหรับสถาปัตยกรรมหน่วยประมวลผลต่างๆอย่าง อินเทล, IA-32, MIPS, อัลฟา และเพาเวอร์พีซี โดยความเข้ากันได้ของซอฟต์แวร์นั้นเป็นไปได้ด้วยการรองรับหลายรูปแบบ API ด้วยกัน
ในเรื่องความปลอดภัยสำหรับหลายผู้ใช้ เอ็นทีรองรับ Acess Control Lists (ACL) โดยสามารถกำหนดสิทธิการอนุญาตได้หลากหลายสำหรับแต่ละออปเจกต์  ไม่ว่าจะเป็นไฟล์ ฟังก์ชัน ผู้ใช้ หรือกลุ่มผู้ใช้เป็นต้น
วินโดวส์เอ็นทีรองรับโพรโทคอลวินโดวส์เน็ตเวิร์ก รวมถึงยูนิกต์ TCP/IP

ระบบไฟล์ NTFS นั้นยังได้ถูกออกแบบมาโดยเฉพาะสำหรับวินโดวส์เอ็นที แต่เอ็นทีก็สามารถติดตั้งได้บนระบบไฟล์อื่นๆ เช่นกัน

## รุ่นอย่างเป็นทางการ

## อ้างอิง

* Dave Cutler's preface to Mark Russinovich, David A. Solomon. Microsoft Windows Internals, (Fourth Edition), Microsoft Press. ISBN 0-7356-1917-4

หมวดหมู่:ซอฟต์แวร์ในปี พ.ศ. 2536
หมวดหมู่:วินโดวส์เอ็นที
ชี

คำสำคัญ **"ชี"** สามารถหมายถึง

* นางชี - นักบวชเพศหญิงในพุทธศาสนา
** นักพรตหญิงในศาสนาอื่น บางครั้งถูกเรียกว่าแม่ชีเช่นกัน
* ผักชี - ผักอันนิยมใช้ตกแต่งอาหาร
* แม่น้ำชี - แม่น้ำในภาคตะวันออกเฉียงเหนือของประเทศไทย
* ชี - ชื่อตัวละครในการ์ตูน ดิจิทัล เลดี้ (Chobits)
* ชีเปลือย - นักบวชลัทธิทิคัมพรหรือนุ่งห่มฟ้าอากาศ คือ เปลือยกาย
* ชีเปลือย (พระอภัยมณี) - ตัวละครในวรรณกรรมไทยเรื่องพระอภัยมณี
* ฝาชี - ภาชนะประเภทหนึ่งในการครัว
CAT

**CAT** อาจหมายถึง

* บริษัท กสท โทรคมนาคม จำกัด (มหาชน) (CAT Telecom)
* สถานีรับส่งผู้โดยสารอากาศยานในเมือง (City Air Terminal : CAT) (ย่านมักกะสัน กรุงเทพมหานคร)
* แคเตอร์พิลลาร์ (Caterpillar) ใช้สัญลักษณ์ว่า CAT บริษัทผลิตเครื่องจักรขนาดใหญ่ในสหรัฐอเมริกา

; ความหมายในภาษาอื่น
* นอกจากนี้ในภาษาอังกฤษ และภาษาไอร์แลนด์ หมายถึง แมว

## ดูเพิ่ม
* แคท
โบอา (แก้ความกำกวม)

**โบอา** อาจหมายถึง
*BoA (โบอา) ชื่อของนักร้องเกาหลี
*โบอา งูยักษ์ ชื่อภาพยนตร์
*Boidae วงศ์งูขนาดใหญ่คล้ายงูเหลือม (Pythonidae)
แม่ชี

200px|right|thumb|แม่ชีในกรุงเทพฯ

**นางชี** หรือ **แม่ชี** เป็นนักพรตหญิงในศาสนาพุทธฝ่ายเถรวาท นุ่งขาวห่มขาว โกนศีรษะ ถือศีลแปด อาศัยในวัดเช่นเดียวกับภิกษุ แต่มิได้อุปสมบท บางแห่งจึงถือว่าแม่ชีไม่ใช่นักบวช แต่เป็นอุบาสิกาในพุทธบริษัทสี่เท่านั้น อย่างไรก็ตามในปัจจุบันมีการก่อตั้งสำนักชีโดยเฉพาะเพื่อจะได้ไม่ปะปนกับพระภิกษุซึ่งเป็นเพศชาย บางแห่งมีบทบาทจนเป็นที่ยอมรับในสังคม และบางสำนักนางชีสามารถออกบิณฑบาตได้เช่นเดียวกับพระสงฆ์

นอกจากนี้ยังมีอุบาสิกาที่ถือศีลแปด เช่นกันแต่มิได้ปลงผม เรียกว่า **ชีพราหมณ์**

ในประเทศพม่ามีนักบวชหญิงแบบหนึ่งเรียกว่า **เมสิละ** (Methila) เป็นนางชีโกนศีรษะ นุ่งขาวห่มขาว แต่สวมเสื้อชั้นใน มักอยู่รวมกันเป็นแห่ง ๆ และรับสอนหนังสือเด็ก ลักษณะใกล้เคียงกับแม่ชีของไทย

## ที่มาของชื่อ
แต่เดิมคำว่า "ชี" เป็นชื่อนักบวชประเภทหนึ่งที่นุ่งขาวห่มขาว เรียกว่า ชีปะขาว, ชีผ้าขาว หรือฤๅษีชีไพร แต่ปัจจุบันใช้เรียกสตรีที่ถือบวชโกนศีรษะและคิ้ว ที่นุ่งขาวห่มขาว

มีความพยายามที่จะแปลคำว่า "ชี" ให้มีความหมายว่า "ผู้มีชัยชนะ" โดยว่ามาจากคำว่า "ชิ" หรือ "ชินะ" อันมีความหมายว่า "ผู้ชนะ"

## ประวัติ
แม่ชีเกิดขึ้นในไทยเมื่อใดไม่ปรากฏแน่ชัด แต่ปรากฏหลักฐานเก่าสุดคือจดหมายเหตุของซีมง เดอ ลา ลูแบร์ (Simon de La Loubère) ราชทูตของฝรั่งเศสในรัชกาลสมเด็จพระนารายณ์มหาราช กล่าวไว้ว่า "ถึงแม้สยามจะมีนางชีคือสตรีที่ปฏิบัติตามพระวินัยสิกขาบท (ศีล) เป็นส่วนใหญ่ บางพวกไม่มีสำนักของตนต้องอาศัยในวัดของพระภิกษุนั้น ชาวสยามเชื่อว่าอายุขัยวัยล่วงชราเหล่านั้น (ด้วยปรากฏว่าไม่มีนางชีสาว ๆ เลย) นั้นแลเป็นเครื่องประกันเพียงพอของการสำรวมอินทรีย์อันบริสุทธิ์"

และปรากฏอีกครั้งในจดหมายเหตุของเองเงิลแบร์ท เคมพ์เฟอร์ (Engelbert Kaempfer) แพทย์ชาวเยอรมันที่อยู่ช่วงต้นรัชกาลสมเด็จพระเพทราชา ได้อธิบายไว้ว่า "สตรีชาวสยามรักเสรีภาพมากเกินไปกว่าที่จะยอมมอบตนให้อยู่ในสำนักนางชีของเรา นางจะไปบำเพ็ญเพียรก็ต่อเมื่อล่วงเข้าวัยชรา ที่เบื่อโลกียวิสัยแล้วเท่านั้น และน้อยรายที่จะลาออกจากสำนักมา ประการหนึ่งโดยที่นางต้องติดตามพระสงฆ์องค์เจ้าเสมอ จึงได้มีการกำหนดกฎเกณฑ์ในสตรีที่จะบวชเป็นชีก็ต่อเมื่ออายุล่วง 50 ปีไปแล้วเท่านั้น เพื่อป้องกันข้อครหา นางต้องโกนศีรษะ โกนคิ้ว เหมือนอย่างภิกษุ และนุ่งขาวห่มขาว สีขาวนั้นเป็นสีสุภาพของชนชาวสยาม ใช้ในโอกาสไว้ทุกข์และคราวมีพิธีงานสำคัญ พวกนางมิได้อยู่ในคณะอาราม นางจากครอบครัวมาอยู่รวมกันหมู่ละ 3-4 คนในที่ใกล้วัด ได้ถือกำหนดวินัยข้อปฏิบัติเอาตามภิกษุที่สวดมนต์ทำวัตรและเจริญภาวนานาน ๆ ในโบสถ์ หน้าที่ส่วนใหญ่ของนางคือปรนนิบัติพระสงฆ์ การจัดจังหันถวาย และช่วยเหลือในกิจการอื่น ๆ ด้วยการอวยทานอยู่เนืองนิจ"

## อ้างอิง

## แหล่งข้อมูลอื่น
* 
* 

*
หมวดหมู่:คำศัพท์ศาสนาพุทธ
ลิงกต์อิน

**ลิงกต์อิน** (, ) เป็นบริการเครือข่ายสังคมที่เน้นด้านธุรกิจและการจ้างงานที่ทำงานผ่านเว็บไซต์และแอปพลิเคชันมือคือ เปิดตัวในวันที่ 5 พฤษภาคม ค.ศ. 2003 โดย Reid Hoffman และ Eric Ly ลิงกต์อินกลายเป็นบริษัทย่อยของไมโครซอฟท์ตั้งแต่เดือนธันวาคม ค.ศ. 2016 แพลตฟอร์มนี้โดยหลังใช้เป็นที่สร้างเครือข่ายมืออาชีพและการพัฒนาอาชีพ และอนุญาตให้ผู้หางานโพสต์ CV และให้นายจ้างโพสต์งานได้ นับตั้งแต่ ค.ศ. 2015 รายได้ของบริษัทส่วนใหญ่มาจากการขายการเข้าถึงข้อมูลเกี่ยวกับสมาชิกให้แก่ผู้รับสมัครงานและผู้เชี่ยวชาญด้านการขาย และยังได้เปิดตัวเว็บท่าโฆษณาของตนเองชื่อ LinkedIn Ads เพื่อให้บริษัทต่าง ๆ ลงโฆษณาในแพลตฟอร์มของตนได้ ลิงกต์อินมีผู้ใช้ลงทะเบียนมากกว่า 1 พันล้านบัญชีจาก 200 กว่าประเทศ

ลิงกต์อินอนุญาตให้สมาชิก (ทั้งลูกจ้างและนายจ้าง) สร้างโปรไฟล์และเชื่อมต่อกันในเครือข่ายโซเชียลออนไลน์ซึ่งอาจแสดงถึงความสัมพันธ์ทางวิชาชีพในโลกแห่งความเป็นจริง ผู้ใช้สามารถเชิญใครก็ได้ (ไม่ว่าจะเป็นผู้ใช้ลิงกต์อินหรือไม่) เข้ามาเป็น "connection" ลิงกต์อินยังสามารถใช้จัดกิจกรรมออฟไลน์ เข้าร่วมกลุ่ม เขียนบทความ เผยแพร่ตำแหน่งงาน โพสต์รูปภาพและวิดีโอ และอื่น ๆ อีกมากมาย

## ภาพรวมบริษัท

## อ้างอิง

## แหล่งข้อมูลอื่น
*
* 

หมวดหมู่:บริการเครือข่ายสังคม
หมวดหมู่:เว็บไซต์
สุภัททา ปิณฑะแพทย์

รองศาสตราจารย์ **สุภัททา ปิณฑะแพทย์** (เกิด 17 พฤษภาคม พ.ศ. 2489) ที่ตำบลหนองซ้ำซาก อำเภอบ้านบึง จังหวัดชลบุรี สมรสกับวิทยา ปิณฑะแพทย์ (ถึงแก่อนิจกรรม) มีบุตร 3 คน (ทวิทย์, ทยา และ วีระภัทร)

## การศึกษา
* Doctor of Education: Policy and Management (EPM), The University of Melbourne, Australia 2003 
* Master of Science in Secondary Education, Fort Hays Kansas State University, USA 1970 
* Bachelor of Science in Chemistry, Fort Hays Kansas State University, USA 1969     
             
## การรับราชการ
* วิทยาลัยครูฉะเชิงเทรา (มหาวิทยาลัยราชภัฏราชนครินทร์)
* วิทยาลัยครูสวนสุนันทา (มหาวิทยาลัยราชภัฏสวนสุนันทา)
* สถาบันเทคโนโลยีพระจอมเกล้าพระนครเหนือ
* มหาวิทยาลัยเทคโนโลยีพระจอมเกล้าพระนครเหนือ
* ได้รับโปรดเกล้าฯ แต่งตั้งเป็นนายกเหล่ากาชาดจังหวัดพะเยา (2548–2549)
* ได้รับโปรดเกล้าฯ แต่งตั้งเป็นนายกเหล่ากาชาดจังหวัดจันทบุรี (2544–2547)

## ผลงานการวิจัย
* ผลกระทบของการศึกษาระบบกลุ่มใหญ่สวนสุนันทาต่อพฤติกรรมการเรียนรู้ของนักศึกษา
* โครงการนำร่องระบบคุณวุฒิวิชาชีพสู่การปฏิบัติ เพื่อให้ผู้สำเร็จการศึกษาได้รับค่าตอบแทนตามทักษะความรู้ความสามารถ

## เครื่องราชอิสริยาภรณ์

## อ้างอิง

* ชีวประวัติ รศ.ดร.สุภัททา ปิณฑะแพทย์
* ชีวประวัติ นายกองเอก วิทยา ปิณฑะแพทย์
  

หมวดหมู่:ข้าราชการพลเรือนชาวไทย
หมวดหมู่:นักวิชาการชาวไทย
หมวดหมู่:บุคคลจากมหาวิทยาลัยราชภัฏราชนครินทร์
หมวดหมู่:บุคคลจากอำเภอบ้านบึง
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากคณะครุศาสตร์อุตสาหกรรม มหาวิทยาลัยเทคโนโลยีพระจอมเกล้าพระนครเหนือ
หมวดหมู่:ผู้ได้รับเครื่องราชอิสริยาภรณ์ ป.ม.
เอ

**เอ** อาจหมายถึง
* A อักษรละตินซึ่งในภาษาอังกฤษอ่านว่า เอ
* E อักษรละตินซึ่งในภาษาเยอรมัน สเปน และ อิตาลี อ่านว่า "เอ"
* ไม้หน้า หรือ สระเอ ในภาษาไทย

; บุคคล
* อภินันท์ ธีระนันทกุล
* อนันต์ บุนนาค

; ตัวละคร
* เอ หรือ ไรคาเงะรุ่นที่ 1-4 ตัวละครจากเรื่องนินจาคาถาโอ้โฮเฮะ
** เอ (ไรคาเงะรุ่นที่ 1)
** เอ (ไรคาเงะรุ่นที่ 2)
** เอ (ไรคาเงะรุ่นที่ 3)
** เอ (ไรคาเงะรุ่นที่ 4)
* เอ (เทรเชอร์มาสเตอร์) ตัวละครจากเรื่องล่าขุมทรัพย์สุดขอบฟ้า
เค

**เค** หรือ **เคย์** อาจหมายถึง

* K อักษรละตินซึ่งในภาษาอังกฤษอ่านว่า เค
* G อักษรละตินซึ่งในภาษาสเปน อ่านว่า "เค"
* ยาเค ยาระงับความรู้สึกแบบดิสโซซิเอตีพ
* ซุปเปอร์ดอกเตอร์เค การ์ตูนญี่ปุ่น ตัวละครหลักชื่อย่อว่า เค

## บุคคล
* เค (นักร้อง) - นักร้องและนักแสดงละครเวทีชาวเกาหลีใต้
* เค ยาซูดะ (Kei Yasuda) - นักร้อง นักดนตรีและนักแสดงหญิงชาวญี่ปุ่น
* เคย์ ลังกาวงษ์ (Kay Langkawong) - นักฟุตบอลชาวไทย
* เค เลิศสิทธิชัย (Kay Lertsittichai) - ยูทูบเบอร์และนักแสดงชาวไทย

## ตัวละครในบันเทิงคดี
* เคย์ อดัม-คอร์เลโอเน (Kay Adams-Corleone) - ตัวละครจากเรื่องเดอะ ก็อดฟาเธอร์ (นวนิยาย)
* ซึกิชิมะ เคย์ (Kei Tsukishima) - ตัวละครจากเรื่องไฮคิว!! คู่ตบฟ้าประทาน
* อุซึกิ เคย์ (Kei Uzuki) - ตัวละครจากเรื่องซาคาโมโตะเดส์
* ชิโรงาเนะ เคย์ (Kei Shirogane) - ตัวละครจากเรื่องสารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~
* คุโรโนะ เค (Kei Kurono) - ตัวละครจากเรื่องกันสึ
* คาราสึมะ เค (Kei Karasuma) - ตัวละครจากเรื่องมาสค์ไรเดอร์เบลด
* อาซาอิ เค (Kei Asai) - ตัวละครจากเรื่องซากุราดะ รีเซ็ต ภารกิจฆ่าเวลา
* อายามิเนะ เค (Kei Ayamine) - ตัวละครจากเรื่องมัฟ-ลัฟ
* คารุอิซาวะ เคย์ (Kei Karuizawa) - ตัวละครจากเรื่องขอต้อนรับสู่ห้องเรียนนิยม (เฉพาะ) ยอดคน
* อาชิดะ เคย์ (Kei Ashida) - ตัวละครจากเรื่องเด็กหนุ่มจอมเพ้อฝัน ผู้ตื่นมามองความเป็นจริง
* ทาคิชิมะ เคย์ (Kei Takishima) - ตัวละครจากเรื่องวัยมันส์คนพันธุ์ A

## ดูเพิ่ม
* 
* 

หมวดหมู่:หน้าแก้ความกำกวมชื่อสถานที่
หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:ชื่อภาษาญี่ปุ่น
หมวดหมู่:นามสกุล
หมวดหมู่:นามสกุลอังกฤษ
รถยนต์โบราณ

**รถยนต์โบราณ** ()  คือรถยนต์เก่า หากจะจำกัดความหมายให้แคบลงก็ดูจากความเก่าแก่ ในขณะที่สโมสรรถยนต์โบราณแห่งอเมริกาให้นิยามว่า รถมีอายุ 50 ปี ขึ้นไป อย่างไรก็ตาม นิยามทางกฎหมายมีจุดประสงค์เพื่อการลงทะเบียนรถโบราณก็มีคำจัดความที่กว้างขึ้น ยุคของรถยนต์โบราณ เช่น ยุคผ่านศึก (Veteran Era), ยุคทองเหลือง (Brass Era) และยุควินเทจ (Vintage era) ซึ่งมีช่วงกว้างตั้งแต่เริ่มต้นการทำรถยนต์จนไปถึงคริสต์ทศวรรษ 1930 รถยนต์ในยุคต่อมามักได้รับคำนิยามว่าเป็น รถคลาสสิก รถดั้งเดิมหรือรถบูรณะจากของดั้งเดิมมีคุณค่าอย่างมาก และมักได้รับการรักษาและเก็บไว้หรือได้รับการจัดแสดงในงานแสดงรถ แต่มักจะไม่ใช้ในการขับขี่เท่าไหร่นัก

## อ้างอิง

หมวดหมู่:รถยนต์แบ่งตามช่วงเวลา
พระชลโธปมคุณมุนี (พุฒ ปุณฺณโก)

**พระชลโธปมคุณมุนี** นามเดิม **พุฒ** ฉายา **ปุณฺณโก** อดีตเจ้าคณะใหญ่เมืองชลบุรี

## กำเนิด
เกิดวันที่ 19 พฤษภาคม พ.ศ. 2361 (ปีเถาะ) เป็นบุตรของนายจีน และนางปาน ทองคำ ครอบครัวตั้งบ้านเรือนอยู่ข้างวัดขุนจันทร์ คลองบางกอกใหญ่ ธนบุรี 

## บรรพชาและอุปสมบท
บรรพชาเป็นสามเณรอยู่ที่วัดประยุรวงศาวาสวรวิหารอยู่ 8 พรรษา เมื่ออายุ 21 ปี อุปสมบทเป็นพระภิกษุที่วัดบวรนิเวศราชวรวิหาร พระบาทสมเด็จพระจอมเกล้าเจ้าอยู่หัวเป็นพระอุปัชฌาย์ ได้รับฉายา “ปุณฺณโก” พระศรีวิสุทธิวงศ์ (ฟัก) เป็นพระกรรมวาจาจารย์ (ภายหลังลาสิกขาออกมาเป็นรับราชการ ได้รับบรรดาศักดิ์สุดท้ายที่พระยาศรีสุนทรโวหาร) ต่อมาได้รับตำแหน่งที่ *พระครูสมุห์* ฐานานุกรมในพระบาทสมเด็จพระจอมเกล้าเจ้าอยู่หัว อุปสมบทได้ 8 พรรษา ได้ลาสิกขา ออกมารับราชการเป็นมหาดเล็กในพระบาทสมเด็จพระนั่งเกล้าเจ้าอยู่หัวและพระบาทสมเด็จพระจอมเกล้าเจ้าอยู่หัว รวม 20 ปี ได้รับพระราชทานสัญญาบัตรให้เป็น *ขุนสาครวิสัย* จุลศักราช 1229 ตรงกับรัตนโกสินทร์ศก 86 ท่านได้บรรพชาอุปสมบทครั้งที่ 2 เมื่ออายุได้ 49 ปี ที่วัดบุปผารามวรวิหาร ธนบุรี  มีพระอมรโมฬี (นบ) เป็นพระอุปัชฌาย์ พระปลัดเรือง ธมฺมรกฺขิโต เป็นพระกรรมวาจาจารย์ ได้รับฉายา  “ปุณฺณโก”  เหมือนเมื่ออุปสมบทครั้งแรก เมื่ออุปสมบทแล้วได้เที่ยวแสวงหาปริเวกธรรมตามอัธยาศัยล่วงไป 3 พรรษา

## ศาสนกิจ
เจ้าพระยาทิพากรวงศมหาโกษาธิบดี (ขำ บุนนาค) ซึ่งเป็นบุตรของสมเด็จเจ้าพระยาบรมมหาประยูรวงศ์ (ดิศ บุนนาค) ผู้สถาปนาวัดเขาบางทราย เกิดความเลื่อมใสศรัทธาในความสามารถหลายด้านของพระชลโธปมคุณมุนี (พุฒ ปุณฺณโก) จึงอาราธนาให้มาจำพรรษาเป็นเจ้าอาวาสวัดเขาบางทราย ด้วยความสามารถทั้งการปกครองสงฆ์และการอบรมสั่งสอนประชาชนจนปรากฏแก่บ้านเมือง โดยเหตุนี้พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯ พระราชทานสัญญาบัตรตำแหน่งพระครูเจ้าคณะเมืองให้เป็น *พระครูชลโธปมคุณมุนี* ต่อมาวันที่ 12 พฤศจิกายน พ.ศ. 2442 จึงได้รับพระราชทานสัญญาบัตรเลื่อนเป็นพระราชาคณะยกที่ *พระชลโธปมคุณมุนี*  มีนิตยภัตเดือนละ 3 ตำลึง เจ้าคณะภาคตะวันออก บังคับบัญชาภิกษุสามเณรในวัด 3 หัวเมือง คือเมืองชลบุรี เมืองพนัสนิคม และเมืองบางละมุง 

## มรณภาพ
พระชลโธปมคุณมุนี อาพาธเป็นไข้ มรณภาพเมื่อวันที่ 7 ตุลาคม พ.ศ. 2449 เวลาสามยามกับเศษ 1 นาฬิกา 25 นาที รวมสิริอายุได้ 89 ปี พรรษา 39 ถึงวันที่ 19 มกราคม ร.ศ. 126 (นับแบบปัจจุบันตรงกับ พ.ศ. 2451) พระบาทสมเด็จพระจุลจอมเกล้าเจ้าอยู่หัวโปรดให้เจ้าพนักงานส่งหีบศิลาหน้าเพลิงไปพระราชทานเพลิงศพพระชลโธปมคุณมุนี และพระราชทานไตร 1 ไตร เงิน 100 เฟื้อง และผ้าขาว 2 สำรับ

## อ้างอิง

* หนังสือที่ระลึก ในพระราชวโรกาสที่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงประกอบพิธียกฉัตรพระประธาน และ เททองหล่อพระประจำวันเกิด สมเด็จพระญาณวโรดม (ประยูร สนฺตงฺกุโร) ในโอกาสที่จะมีอายุ 90 ปี ณ วัดอุทกเขปสีมาราม หมู่ที่ 4 ตำบลวัดโบสถ์ อำเภอพนัสนิคม จังหวัดชลบุรี วันจันทร์ที่ 7 กุมภาพันธ์ 2548 เวลา 15:00 น.

หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:พระราชาคณะชั้นสามัญ
หมวดหมู่:เจ้าคณะจังหวัดชลบุรี
หมวดหมู่:เจ้าอาวาส
หมวดหมู่:บรรดาศักดิ์ชั้นขุน
หมวดหมู่:บุคคลจากเขตธนบุรี
ผีบ้านผีเรือน

**ผีบ้านผีเรือน** มีลักษณะต่างจากผีทั่วไป คือจะอยู่ในรูปของวิญญาณศักดิ์สิทธิ์ที่เจ้าบ้านเคารพกราบไหว้ จะคอยคุ้มครองผู้อยู่อาศัยในบ้าน ในสังคมไทยเมื่อถึงเทศกาลเช่นปีใหม่หรือวันเกิด เจ้าบ้านที่มีความเชื่อจะทำการเซ่นไหว้ เชื่อว่ามีลักษณะรูปร่างจะเหมือนคนปกติ ใส่ชุดไทย บ้างก็ว่าผีบ้านคือผีประจำหมู่บ้าน ส่วนผีเรือนก็คือผีประจำเหย้าเรือน และเรียกรวมกันว่าผีบ้านผีเรือน

บางครั้งเรียกว่า "ด้ำ" จึงมีสำนวนไทยว่า "ผีซ้ำด้ำพลอย" หมายถึง ถูกซ้ำเติมเมื่อพลาดพลั้งลงหรือเมื่อคราวเคราะห์ร้าย

หมวดหมู่:ผี
ตัน ภาสกรนที

**ตัน ภาสกรนท** เป็นนักธุรกิจ ผู้ก่อตั้งบริษัท โออิชิ กรุ๊ป จำกัด (มหาชน) ซึ่งเป็นกลุ่มธุรกิจอาหารและเครื่องดื่ม โดยต่อมาเขาขายหุ้นให้กับบริษัท ไทยเบฟเวอเรจ จำกัด (มหาชน) และลาออกจากบริษัทดังกล่าวมาก่อตั้งบริษัท ไม่ตัน จำกัด (ปัจจุบันเปลี่ยนชื่อเป็น อิชิตัน กรุ๊ป) ระยะหลังเป็นที่รู้จัก ในสถานะผู้ร่วมกิจกรรมธุรกิจ และเพื่อนสนิทต่างวัยกับอุดม แต้พานิช นักพูด นักแสดงตลกชื่อดัง

## ประวัติ
ตัน ภาสกรนที เกิดเมื่อวันที่ 4 เมษายน พ.ศ. 2502 ที่จังหวัดชลบุรี เป็นลูกคนสุดท้องจากลูกทั้ง 6 คน ในครอบครัวชาวไทยเชื้อสายจีนที่มีฐานะปานกลาง โดยบิดาของเขาอพยพมาจากสาธารณรัฐประชาชนจีน และตั้งรากฐานที่จังหวัดชลบุรี ตันจบการศึกษาชั้นมัธยมปีที่ 3 และเริ่มทำงานแรกเป็นพนักงานแบกของ ซึ่งมีค่าแรง 7 บาท และหันมาเป็นเจ้าของแผงหนังสือที่ชลบุรี และเริ่มต้นขยายกิจการไปซื้อห้องแถว จนกลายเป็นเจ้าของธุรกิจอสังหาริมทรัพย์

## ธุรกิจ ขายเครื่องดื่มรสโออิชิ
เขาเริ่มต้นจากการทำธุรกิจภัตตาคารบุฟเฟ่ต์อาหารญี่ปุ่น ภายใต้ชื่อ “โออิชิ” และขยายมาทำธุรกิจเครื่องดื่ม คือ*[[ชาเขียว]]โออิชิ* และน้ำผลไม้ *อะมิโน โอเค* โดยที่กลุ่มธุรกิจนี้ของเขา ประสบความสำเร็จอย่างสูง นอกจากนี้ยังมีธุรกิจอื่น ๆ อย่างสตูดิโอถ่ายภาพแต่งงานเป็นต้น

เมื่อวันที่ 30 กันยายน พ.ศ. 2551 เขาขายหุ้นใหญ่ของ*บริษัท โออิชิ กรุ๊ป จำกัด (มหาชน)* ที่เขามีอยู่ให้กับ บมจ.ไทยเบฟเวอร์เรจ และในที่สุดเมื่อวันที่ 9 กันยายน พ.ศ. 2553 เขาก็ลาออกจากตำแหน่งกรรมการผู้จัดการ บมจ.โออิชิกรุ๊ป ในวันเดียวกันนั้น ตันก็จดทะเบียนจัดตั้งบริษัทใหม่ โดยให้ชื่อว่า *บริษัท ไม่ตัน จำกัด* เพื่อประกอบธุรกิจเครื่องดื่ม ซึ่งประกอบด้วยผลิตภัณฑ์ น้ำผลไม้ผสมดับเบิลดริงก์ และชาเขียวอิชิตัน 

ต่อมา เขาได้เปลี่ยนชื่อบริษัท เป็น บริษัท อิชิตัน กรุ๊ป และเขายังทำธุรกิจ โรงแรมอิสติน ตัน โฮเทล ที่จังหวัดเชียงใหม่ ซึ่งเจ้าหน้าที่สั่งปิดในวันที่ 9 ตุลาคม 2559

เขาได้รับการวิพากษ์วิจารณ์มาก เนื่องจากดำเนินการโฆษณาในลักษณะเสี่ยงโชค มอบโชค ลุ้นรางวัล โดยต้องซื้อผลิตภัณฑ์ของเขาซึ่งได้รับการวิจารณ์ว่าต้นทุนในการผลิตนั้นต่ำนักวิจารณ์กล่าวว่าเขาได้กำไรมากจากการแจกเงิน สร้างฝัน เข้าข่ายอบายมุขรวมทั้งวิพากษ์วิจารณ์ว่าผลิตภัณฑ์ของเขาใส่น้ำตาลและสารคาเฟอีน ซึ่งส่งผลให้เกิดการเสพติด และไม่ใช่ผลิตภัณฑ์ออแกนิค

## หนังสือ
ตัน ภาสกรนที ได้เขียนพ็อคเก็ตบุ๊คเพื่อสร้างแรงบันดาลใจให้กับคนรุ่นใหม่  ได้แก่ “คำตัน” ที่ให้ข้อคิดสั้นๆ ให้กำลังใจ “วิถี(ไม่)ตัน” 

## ปริญญาบัณฑิตกิตติมศักดิ์
* ปริญญาบริหารธุรกิจดุษฎีบัณฑิตกิตติมศักดิ์ มหาวิทยาลัยราชภัฏสุราษฎร์ธานี
* ปริญญาดุษฎีบัณฑิตกิตติมศักดิ์ (สาขาการตลาด) มหาวิทยาลัยราชภัฏสุราษฎร์ธานี
* ปรัชญาดุษฎีบัณฑิตกิตติมศักดิ์ (สาขาวิชาคหกรรมศาสตร์) มหาวิทยาลัยรามคำแหง

## โฆษณา
* อิชิตัน เย็นเย็น กัดกับ เปาวลี พรพิมล, พิมฐา, เวียร์ ศุกลวัฒน์ และ เอกชัย ศรีวิชัย (2559)

## อ้างอิง

## แหล่งข้อมูลอื่น

* บริษัท อิชิตัน กรุ๊ป จำกัด 
* 
* 

หมวดหมู่:พุทธศาสนิกชนชาวไทย
หมวดหมู่:นักธุรกิจจากจังหวัดชลบุรี
หมวดหมู่:มหาเศรษฐีชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง